kardosdrur/scandi-wiki huggingface dataset:
Tumling

En tumling er et stykke legetøj, der retter sig selv op, når det væltes. Den nederste del af en tumling er rund, omtrent som en hemisfære, mens den indeni oftest er hul og med en vægt i bunden. Normalt befinder massemidtpunktet for vægten sig under midtpunktet for hemisfæren og sørger for, at tumlingen trods sin runde bund bliver stående. Selv det mindste forsøg på at vælte en tumling vil imidlertid medføre, at massemidtpunktet bliver løftet. Men da tyngdekraften samtidig trækker vægten nedad bliver resultatet, at tumlingen i stedet for at vælte vil vakle nogle sekunder, før vægten atter trækker den tilbage til lodret stilling.

Legetøjet kan forestille en person, et dyr eller alt mulig andet. Tumlinger findes i en række forskellige udseender i forskellige kulturer: okiagari-koboshi og visse typer daruma fra Japan, nevаlashka eller vanka-vstanka fra Rusland, og Playskool's Weebles. Det japanske ord okiagari betyder at stå op (oki) og rejse sig (agari). Legetøjets karakteristika med at rette sig selv op er med tiden kommet til at symbolisere evnen til at have succes, overkomme modgang og komme sig over uheld.

Traditionelle kinesiske eksempler er hule lerfigurer af buttede børn, men "mange kinesiske folkelige kunstnere laver deres tumlinger som afbildninger af klovneagtige mandariner, som de tager sig ud på en scene; på denne måde gør de nar af bureaukraternes ineffektivitet og kluntethed."

Ordet tumling bruges også om børn i alderen 12-24 måneder. En legetøjsfabrikant anbefaler da også netop legetøjet til små børn, der er ved at udvikle deres motorik; et barn kan slå til det, uden at det ruller væk.

I Enid Blytons historier om Noddy optræder figurerne Mr. and Mrs Wobblyman, der er baseret på tumlinger.

Noter 

Legetøj
AffaldsCentret i Aarhus

AffaldsCentret i Aarhus er et affaldscenter i Lisbjerg, nord for Aarhus. Centret rummer genbrugsstation, administration, forbrændingsanlæg, kraftvarmeværk, vejerbod, affaldscenter for farligt affald, affaldscenter for bygge- og haveaffald, samt flere mindre affaldsbehandlingsanlæg.

AffaldsCentret i Aarhus har til huse på adressen Ølstedvej 20-36, 8200 Aarhus N og hører under AffaldVarme Aarhus, som hører under Aarhus Kommunes magistratsafdeling Teknik og Miljø.

Aarhus vedtog i 2020 planer for 8 mia kr om at integrere byens energiforhold.

Lisbjerg Forbrændingen 
Forbrændingsanlægget med tilknyttet kraftvarmeværk, blev opført i 1976-78, men er siden udvidet og ombygget flere gange. Anlægget kendes bl.a. som Lisbjerg Forbrændingen og er (i alle etaper) tegnet af det danske arkitektfirma Friis og Moltke. Under den seneste udvidelse i 2004-7, blev den gamle bygning omsluttet af en skal af beton, stål og glas, som bevirker af bygningen skifter udseende afhængig af vejrliget. Skorstenen kan ses langvejs fra, da affaldscentret ligger placeret på et højdedrag i landskabet. Lisbjerg Forbrændingen kan for øjeblikket forbrænde 16 ton affald i timen og producerer elektricitet og varme til Aarhusområdet.

Kilder 
 Affaldscenter Århus (Århus Forbrændingsanlæg Nord), Lisbjerg  ArkArk.dk
 Biomassefyret kraftvarmeværk skal være klar i 2016 Affaldvarme Aarhus (29.10.2013)
 Biomassefyret kraftvarmeværk i Lisbjerg Affaldvarme Aarhus

Referencer 

Kraftvarmeværker i Danmark
Bygninger, konstruktioner og anlæg i Aarhus Kommune
Elaiza

Elaiza er en tysk-polsk-ukrainsk musikgruppe, der repræsenterede Tyskland ved Eurovision Song Contest 2014 med nummeret "Is It Right".

Biografi 
Elaiza dannedes i 2013. Gruppen indspillede i marts samme år demo-LP'en March 28 og vandt senere på året Newcomer Award på festivalen Women of the World. Den deltog den 13. marts 2014 i Unser Song für Dänemark, den tyske forhåndsudvælgelse til Eurovision Song Contest 2014, med to sange, "Is It Right" og "Fight Against Myself". Her vandt den med "Is It Right" og dermed retten til at repræsentere Tyskland med dette nummer ved Eurovision 2014 i København. Her opnåede det en 18. plads i finalen den 10. maj.

Noter

Eksterne henvisninger 

 Officiel hjemmeside 
 Elaiza på eurovision.de 

Deltagere ved Eurovision Song Contest 2014
Musikgrupper fra Tyskland
Tysklands Eurovision Song Contest-deltagere
Dragør Badehotel

Dragør Badehotel, tidligere Færgegaarden, er et hotel, der ligger i Dragør på Amager ved Prins Knuds Dæmning, der fører ud til Dragør Fort. 

Hotellet blev indviet i 1908. Hotellet har blandt andet haft Rolling Stones som gæster tilbage i 1966.

Referencer

Eksterne henvisninger 

Badehotel
Badehotel
Hoteller i Danmark
Færgegaarden

Der er flere byer, der har bygninger benævnt Færgegården/Færgegaarden:

 Færgegaarden (Dragør)
 Færgegården (Frederikssund)

Alle sandsynligvis navngivet efter begrebet færgegård.
EM i hurtigløb på skøjter 1898

Europamesterskabet i hurtigløb på skøjter 1898 var det ottende EM i hurtigløb på skøjter, og mesterskabet blev afviklet den 19. - 20. februar 1898 i Helsinkis nordhavn, Pohjoissatama, i Finland med deltagelse af ni løbere fra Finland, Rusland og Norge.

For at vinde europamesterskabet skulle en løber vinde mindst tre af de fire distancer:
 500 m, 5000 m, 1500 m og 10.000 m.

Mesterskabet blev vundet af finnen Gustaf Estlander, som vandt alle fire distancer, og som dermed vandt det eneste europamesterskab i karrieren. Vinderen af de to seneste europamesterskaber, tyskeren Julius Seyler, forsvarede ikke sin titel.

Resultater 

 DNF = Fuldførte ikke.  DNS = Startede ikke.  NC = Ikke klassificeret.  Kilde: SpeedSkatingStats.com

Referencer 

1898
Sport i 1898
Sport i Helsinki
EM i hurtigløb på skøjter 1899

Europamesterskabet i hurtigløb på skøjter 1899 var det niende EM i hurtigløb på skøjter, og mesterskabet blev afviklet den 16. - 17. januar 1899 i på Eisstadion i Davos, Schweiz med deltagelse af seks løbere fra seks forskellige nationer.

For at vinde europamesterskabet skulle en løber vinde mindst tre af de fire distancer:
 500 m, 5000 m, 1500 m og 10.000 m.

Mesterskabet blev vundet af nordmanden Peder Østlund, som vandt alle fire distancer, og som dermed vandt det første af sine to europamesterskaber i karrieren. Den forsvarende mester, finnen Gustaf Estlander, opnåede to anden- og to tredjepladser.

Resultater 

 DNF = Fuldførte ikke.  DNS = Startede ikke.  NC = Ikke klassificeret.  Kilde: SpeedSkatingStats.com

Referencer 

1899
Sport i 1899
Sport i Schweiz
Robert for årets scenograf

Robert for årets scenograf er en filmpris der uddeles af Danmarks Film Akademi ved den årlige Robertfest.

Prismodtagere

2010'erne

Referencer
Lady Armani

Lady Armani alias Joie Summers (født 18. februar 1980 i Nassau, Bahamas), er en pornoskuespiller. Hun har medvirket i 40 pornofilm siden 2004. I 2009 meddelte hun, at hun stopper i pornoindustrien.

Noter

Eksterne henvisninger 

 

Pornoskuespillere
Personer fra Bahamas
Morten Jay Jakobsen

Morten "Jay" Jakobsen er bassist i bandet Big Fat Snake samt i Sanne Salomonsens band.

Eksterne henvisninger 
 

Bassister fra Danmark
Big Fat Snake
EM i hurtigløb på skøjter 1900

Europamesterskabet i hurtigløb på skøjter 1900 var det tiende EM i hurtigløb på skøjter, og mesterskabet blev afviklet den 3. - 4. februar 1900 i Štrbské Pleso, Kongeriget Ungarn med deltagelse af seks løbere fra seks forskellige nationer.

For at vinde europamesterskabet skulle en løber vinde mindst tre af de fire distancer:
 500 m, 5000 m, 1500 m og 10.000 m.

Mesterskabet blev vundet af de forsvarende mester, nordmanden Peder Østlund, som vandt alle fire distancer, og som dermed vandt det andet og sidste af sine to europamesterskaber i karrieren.

Resultater 

 DNF = Fuldførte ikke.  DNS = Startede ikke.  NC = Ikke klassificeret.  Kilde: SpeedSkatingStats.com

Referencer 

1900
Sport i 1900
Sport i Slovakiet
Johan Christoffer Boklund

Johan Kristoffer Boklund (15. juli 1817 i Skåne – 9. december 1880 i Stockholm) var en svensk maler,

Boklund fik sin første uddannelse i kunst på akademiet i København og i J.L. Lunds malerskole sammesteds; senere kom han på akademiet i Stockholm; men det var først et otteårigt ophold i München- og ikke mindst et par studieår i Paris under Thomas Couture, der modnede hans kunst. Da han 1855 kom hjem fra udlandet, fik han oprettet Konstnärsklubben, blev snart knyttet som lærer til akademiet og i 1867 dets direktør, og med sin betydelige teknik, store evne som lærer og ved venskabsforholdet til den daværende kronprins, Karl XV, fik han en bestemmende Indflydelse på den svenske kunsts udvikling og bragte for en tid frisk liv ind i Stockholms ret stagnerende kunstforhold. Den flittige kunstner, hvis tid desuden var stærkt optaget af en række administrative hverv (han havde således store fortjenester af det ny nationalmuseum), har med forkærlighed benyttet maleriske arkitekturmotiver til sine pålidelige småbilleder, en del fra Tyrol; Meranerskyttar i Stockholms Nationalmuseum, og har særlig gjort lykke med sine historiske genrestykker, interiører uden kraftig dram. Handling, således Gustaf Adolf rådslår med nogle Officerer, En fangen Polak føres frem for Karl X Gustaf, begge i Nationalmuseet i Stockholm, samt Gustaf Adolf og Axel Oxenstjerna; han har endvidere været sysselsat med kirkelig kunst, alterbilleder, og har også jævnlig forsøgt sig med portrætmaleriet blandt andet Dronning Louisa.

Kilde 
  bind 3, side 590 skrevet af amtsforvalter Axel Holck

Eksterne henvisninger 
 

Malere fra Sverige
Medlemmer af Kungliga Akademien för de fria konsterna
Riddere af 1. klasse af Nordstjerneordenen
Personer fra Skåne
Svenskere i 1800-tallet
Historiemalere
Portrætmalere
Museumsfolk fra Sverige
All the Love in the World (sang af The Corrs)

"All the Love in the World" er en sang af det keltiske folkrockband The Corrs. Den blev udgivet i 2001 som en promotional single til de romantiske komediefilm America's Sweethearts fra samme år. Sangen blev skrevet af The Corrs i samarbejde med Robert John "Mutt" Lange, der også producerede den. "All the Love in the World" er en softrock ballade om ønsket om livslang kærlighed. Kritikerne var delte i deres mening om sangen; nogle mente det var en af de bedste numre på albummet, mens andre fandt den banal og svag.

Baggrund og udgivelse 
"All the Love in the World" var oprindeligt inkluderet på deres tredje studiealbum In Blue (2000). Sangen blev senere inkluderet på soundtracket til den romantiske komediefilm America's Sweethearts med Julia Roberts, Catherine Zeta-Jones og John Cusack. Den blev udgivet som promotional singletil filmen med en remixversion på soundtracket og på singlen (som også inkluderer albumversionen), og musikvideøn, der blev udgivet for yderligere at promovere den, indeholder scener fra filmen.

"All the Love in the World" blev skrevet af The Corrs (Andrea, Caroline, Sharon og Jim) i samarbejde med Robert John "Mutt" Lange, som også producerede sangen. Sangen, der er en popballade, handler om ønsket om livslang kærlighed. Remixversionen var inkluderet på opsamlingsalbummet Best of The Corrs (2001).

Modtagelse

Kritisk respons 
Sangen fik blandede anmeldelser fra musikkritikerne. Steven McDonald fra Allmusic udpegede sangen som en af de bedste numre fra 'In Blue og America's Sweethearts Soundtrack. Lydia Vanderloo fra Barnes & Nobles skrev "Songs such as the soft-rock ballad 'All the Love in the World' use the subtle, graceful strains of these lovely instruments without throwing their finely calibrated pop songs out of whack." Kevin Oliver fra PopMatters kommenterede at "Lange’s heavy hand is evident in Spice Girls-lite balladry like, 'All the Love in the World'."

David Browne fra Entertainment Weekly var negativ og kaldet sangen "banal" og sammenlignede den med "adult contemporary radio fodder that feels very 1991", og sagde at sange "afventer Celine Dions tilbagekomst." Jane Stevenson fra Jam! betragtede "All the Love in the World," som "et af albummets svagere sange".

 Kommerciel succes 
"All the Love in the World" var otte uger på US Adult Contemporary-hitlisten, og nåede #24 som højeste placering.

 Spor Promo CD''' 
All The Love In The World (Robert John "Mutt" Lange Remix) - 3:55
All In A Day (Live At Wembley) - 4:06	
All The Love In The World (Live At Wembley) - 4:34

Hitlister

Referencer 

The Corrs-sange
Singler fra 2001
Spiralindbinding

Spiralindbinding er en indbingsmetode der egner sig til bøger eller udgivelser der helst skal kunne ligge slået helt op. Metoden kan med fordel anvendes til manualer, kalendere, rapporter, "visse kogebøger og nogle sangbøger" . 

Man skelner mellem en ryg med spiral og en med Wire-O, som er et registreret varemærke. Ved spiralryggen snor en tråd sig fra ryggens top til bund som en gennemgående spiral, mens en ryg med Wire-O har en række parallelle ringe. Ved spiralryg vil to modstående sider ligge en smule forskudt, hvilket ikke er tilfældet med Wire-O.

Noter

Eksterne henvisninger
  Wikimedia Commons har flere filer relaterede til 'Noteshæfter med spiralryg –  Wire binding 
 Spiralbogen  fra Den grafiske højskole'', del af digitalt leksikon om grafisk produktion. Man ser her et billede af forskellen mellem en ryg med fortløbende spiral og med  'Wire-O'
 "Spiralbind" og "Spiralryg" hos Ordnet.dk og hos Informationsordbogen.dk : "Spiralryg"  med uddybende kommentar til 'wire'binding' 
 "The Differences Between Coil, Wire And Comb Binding Elements"
 Tydeligt billede  af forskellen mellem spiral og Wire-O

Bøger
Tony Benn

Anthony Neil Wedgwood Benn kendt som Tony Benn (3. april 1925 – 14. marts 2014) var en britisk politiker for Labour.

I perioden 1960 til 1963 var også kendt som 2. Viscount (vicomte) Stansgate.

Tony Benn var bestyrelsesformand for Labour (formand for den årlige kongres) i 1971-1972.

Eksterne henvisninger 

 
 Tony Benn i Encyclopædia Britannica Online 

Britiske politikere fra Labour
Bestyrelsesformænd for Labour (UK)
Politikere fra England
Handelsministre fra Storbritannien
Viscounts fra Det Forenede Kongerige
Resurserente

Resurserente er den knaphedsrente, som er forbundet med udnyttelsen af naturresurser.

Definition 

I økonomi er knaphedsrente (eller på engelsk: economic rent) overskudsværdien, efter at alle omkostninger og normalafkast er fratrukket, dvs. forskellen mellem den salgspris, der kan opnås for en resurse, og dens produktions- og udvindingsomkostninger (herunder et normalafkast af den anvendte kapital). I sammenhæng med naturresurser som mineraler eller fossile brændstoffer kaldes denne knaphedsrente normalt resurserente. Overnormal profit er et andet synonym. 

I praksis er det ikke ligetil at identificere og måle resurserenten. På ethvert tidspunkt afhænger resurserentens størrelse af information, markedsforhold, teknologi og det system af ejendomsrettigheder, der regulerer adgangen til og forvaltningen af resurserne.

Eksempler  

Fisk, vand, olie og gas hører til eksempler på naturresurser, der har tilknyttet en resurserente. Et tæt beslægtet begreb er jordrenten, der er knaphedsrenten på udnyttelse af jordarealer. Jord er således også en naturresurse, der giver adkomst til en løbende resurserente for den, der udnytter jorden, hvad enten det er til beboelse, produktion eller rekreative værdier.

I fiskerireguleringen i de nordiske lande spiller overvejelser om optimal udnyttelse af resurserenten en vigtig rolle. 

I New Zealand har overvejelser om resurserenten i forbindelse med mineraler, sand, grus, geotermisk energi og strandarealer været en del af resurseforvaltningen i flere årtier.

Resurserente som beskatningsobjekt 

Resurserenter har i lighed med andre knaphedsrenter nogle fordele som beskatningsobjekt, idet beskatningen heraf, hvis den er korrekt indrettet, ikke vil medføre nogen forvridning. Det er i modsætning til de fleste andre og mere almindelige beskatningsformer som skat på arbejds- og kapitalindkomst, der kan give tilskyndelse til at arbejde mindre eller spare mindre op.

I Norge spiller beskatningen af resurserenten fra landets forekomster af gas og olie en overordentlig vigtig rolle i samfundsøkonomien, idet den er grundlaget for opbygningen af den kæmpemæssige pengetank i form af Statens pensjonsfond; men også vandkraftværker betaler i Norge en særlig skat på "grunnrenten" (=resurserenten) på 30 % ud over den almindelige norske selskabsskat på 28 %.

I Danmark er det ligeledes den særlige resurserente, der indtjenes fra udvindingen af olie og gas i Nordsøen, der er baggrunden for den særlige danske kulbrintebeskatning.

Størrelsen af den globale resurserente 

Ifølge nogle opgørelser har den årlige resurserente i verden udgjort ca. 5 % af BNP siden midten af 2000'erne.

Se også 

 Knaphedsrente
 Resurseøkonomi

Kilder 

Jordbrugs-, resurse- og miljøøkonomi
Robertfesten 2011

Robertfesten 2011, som var den 27. gang uddelingen blev afhold, foregik d. 6. ferbruar 2011.
Filmen Submarino instrueret af Thomas Vinterberg, har fået 15 nomineringer, men modtog fem priser.

Priser og nominerede 
Nedenfor ses de nominerede i hver kategori. Vinderne ses med fed.

Referencer 

2011
Kultur i 2011
Jemgum

Jemgum er en kommune i Ostfriesland i Landkreis Leer i den tyske delstat Niedersachsen, med 3.617 indbyggere (2012), beliggende i det historiske landskab Rheiderland.

Geografi 
Kommunen ligger ud til nordsøbugten Dollart mod vest, og floden Ems danner grænse mod nord og øst. De nærmestliggende byer er Weener,
Leer og Emden. De nærmestliggende storbyer er Oldenburg i Tyskland og Groningen i Holland.

Nabokommuner 
Mod syd ligger de også til Rheiderland hørende kommuner Bunde og Weener samt landsbyen Bingum i kommunen Leer, på den anden side af Ems ligger mod øst kommunen Moormerland og byen Leer, mod nord landsbyerne Petkum og Widdelswehr under byen Emden.

Inddeling 

Kommunen Jemgum består af 11 landsbyer og omliggende gårde. I hovedbyen
Jemgum bor 1.514 mennesker, hvilker er knap 42 procent af kommunens befolkning.

Landsbyerne og deres areal og indbyggertal i 2008

Eksterne kilder/henvisninger 

 Officielt websted
Gemeinsame Normdatei

Gemeinsame Normdatei (GND, dansk betydning: fælles normkartotek; engelsk: Integrated Authority File, Universal Authority File) er et autoritetsdata register, som drives og vedligeholdes i et samarbejde af Deutsche Nationalbibliothek (DNB) med alle de tyske biblioteksforeninger, Österreichischer Bibliothekenverbund (obv) og Schweizerische Nationalbibliothek. 

GND erstatter fra 19. april 2012 de tidligere Personennamendatei (PND), Schlagwortnormdatei (SWD), Gemeinsame Körperschaftsdatei (GKD) og Deutsches Musikarchiv (DMA-EST-Datei) og omfatter dermed personer, bedrifter, arrangementer, geografiske data og begreber.

Gennem projektet Virtual International Authority File (VIAF) er GND knyttet sammen med andre nationale autoritetsdata via konkordansfiler(norsk - dansk?).

Anvendt litteratur 
 Eva-Maria Gulder: Die Gemeinsame Normdatei (GND). Bayerische Staatsbibliothek München (Normdatenredaktion), september 2011. (pdf-fil )

Se også 
WorldCat
Virtual International Authority File
Autoritetsdata
Library of Congress Control Number
LIBRIS
Mathematics Genealogy Project

Eksterne henvisninger 
 Søg i OGND (en tjeneste af Bibliotheksservice-Zentrum Baden-Württemberg)
 Søg i DNB-Portal (Deutsche Nationalbibliothek)
 Informasjon om GND  (Deutsche Nationalbibliothek)
 Gemeinsame Normdatei (GND) i BSZ Wiki
 GND-MARC-Format, Version 1.1 (per 15. august 2011)

Biblioteks- og informationsvidenskab
Katalogisering
Metadata
GND

GND eller gnd har flere betydninger:
 Ground - elektrisk jordforbindelse
 Gemeinsame Normdatei - autoritetsdata register
Automobil Revue

Automobil Revue eller blot AR er et schweizisk biltidsskrift. Det blev grundlagt i 1906 og er Europas ældste fagtidsskrift om biler. Redaktionen af det til Immobilien & Business Verlags AG hørende AR har base i Bern.

Generelt 
Det hver onsdag udkommende tidsskrift informerer omfangsrigt om alle temaer om biler. Højdepunkter er nyheder, testberetninger om nye modeller, teknik og motorsport. Ud over nyheder fra bilindustrien er der regelmæssigt også rådgivende beretninger om brugte biler, oldtimers og biltilbehør. Desuden vedlægges tidsskriftet flere gange årligt temarelaterede specialindlæg om f.eks. erhvervskøretøjer, cabrioleter eller om Geneve Motor Show. Siden november 2010 har tyskeren Olaf Kuhlmann været chefredaktør for Automobil Revue.

Automobil Revue TV 
AR TV præsenterer på flere regionale fjernsynssendere ugentligt nyheder og beretninger, hvis basis findes i det trykte blad. Jennifer Ann Gerber har siden 2007 været vært på programmet, hvis længde er 10 minutter.

Automobil Revue Katalog 
Kataloget er en trykt database, i hvilken der findes tekniske specifikationer fra næsten alle bilfabrikanter i hele verden. Desuden indeholder det statistikker og informationer om biler, bilindustrien og måledata på de af Automobil Revue testede biler. I 2010 udkom det på over 600 sider tykke katalog i sin 64. udgave. Der findes også en onlineversion af databasen, som afhængigt af abonnement råder over en bestemt datamængde og opdateres flere gange årligt.

Revue Automobile 
Revue Automobile er den fransksprogede udgave, som fremstilles af en selvstændig redaktion i samarbejde med det tysksprogede forbillede. Det trykkes i et salgsoplag på 14.356 eksemplarer.

Referencer

Eksterne henvisninger 
 Officielt websted (på tysk)

Etableret i 1906
Tidsskrifter fra Schweiz om biler
MusicBrainz

MusicBrainz er et projekt hvis mål er at skabe en åben musik database. MusicBrainz minder om freedb projektet, som blev oprettet som svar på de restriktioner som blev pålagt CDDB.

Eksterne henvisninger 

 musicbrainz.org — Official site

Musik
Katalogisering
Metadata